કોન્ટ્રાકટરોનીહડતાળને કારણે માત્ર નવસારી પલિકાને નહી પરંતુ નજીકની વિજલપોર પાલિકાના કામોને પણ અસર થઈ છે. જોકે વિજલપોર પાલિકાના સિટી ઈજનેર શશી પટેલના જણવ્યાનુસાર રોડના કામો તો હાલ ચોમાસાને લઈ ચાલતા નથી પરંતુ શહેરમાં 25થી 30 લાખના બ્લોકપેવિંગના ચાલી રહેલા કામો અટકી ગયા છે. અહીં ઉલ્લેખનીય છે કે બ્લોકપેવિંગનું કામ કરનાર કેટલા કોન્ટ્રાકટરોએ જીએસટીને કારણે થનાર નુકસાનને ધ્યાને લઈ ભાવફેર આપવાની રજૂઆત પણ કરી છે.